Minut de silenci a Burjassot per l’últim assassinat masclista a Castelló
2025-07-24

L’Ajuntament de Burjassot s’ha sumat, hui dimecres 4 de setembre, a les 12.00 h, al minut de silenci convocat per la Federació Valenciana de Municipis i Províncies (FVMP), com a mostra de condemna per l’assassinat masclista d’una dona a la ciutat de Castelló. Membres de la Corporació Municipal, encapçalats per l’alcalde, Rafa García, així com personal de la plantilla i veïns i veïnes s’han concentrat a les portes del consistori per a guardar silenci com a mostra de condemna i de solidaritat envers els familiars de la víctima.

Els fets es van produir dilluns passat quan un home va matar a la seua parella, una dona de 46 anys, en el domicili que compartien a Castelló. El presumpte autor del crim es va entregar, la nit del mateix dilluns, en una comissaria de Barcelona i va confessar l’assassinat als Mossos d’Esquadra, que van informar la Policia Nacional de Castelló del crim. El Ministeri d’Igualtat ha confirmat l’assassinat com a crim masclista, la qual cosa eleva a 33 el nombre de dones assassinades per les seues parelles o exparelles en el que va d’any a Espanya.